Íslenska kvennalandsliðið í fótbolta er komið saman til æfinga og ætlar sér að ná í þrjú stig gegn Hvít-Rússum í næst síðasta leik sínum í undankeppni HM. Liðin mætast á Laugardalsvelli á föstudaginn.
Íslenska kvennalandsliðið í fótbolta býr sig undir tvo mikilvæga lokaleiki í undankeppni HM 2023. Liðið mætir Hvít-Rússum hér heima á föstudag og Hollendingum ytra á þriðjudag.
Ísland hefur aldrei komist á HM kvenna en fjórum sinnum spilað á Evrópumótinu, síðast á Englandi nú í sumar þar sem liðið gerði þrjú jafntefli en náði ekki markmiðum sínum um að vinna leik og komast áfram í útsláttarkeppnina.
sögðu Dagný Brynjarsdóttir, Berglind Björg Þorvaldsdóttir og Sara Björk Gunnarsdóttir á æfingu liðsins nú rétt fyrir hádegi. Ísland er sem stendur í öðru sæti riðilsins tveimur stigum á eftir Hollandi sem á þó bara eftir að spila leikinn gegn stelpunum okkar. Efsta sætið tryggir beina leið á HM en Ísland er nú þegar öruggt allavega um umspil.
Báðir leikirnir verða sýndir beint á RÚV.
Íslenska kvennalandsliðið í fótbolta er komið saman til æfinga og ætlar sér að ná í þrjú stig gegn Hvít-Rússum í næstsíðasta leik sínum í undankeppni HM. Liðin mætast á Laugardalsvelli á föstudaginn. 